Ne opuonjore luwo kaka Nyasaye chike kokalo kuom chandruogene (8)
Ne en gi migawo mar kelo warruok ma nyaka chieng’ (9)
Siem kuom bedo joma ok tim dongruok (11-14)
5 Nimar jadolo maduong’ ka jadolo maduong’ moa e kind ji, iketo mondo otinegi kuom weche motudore gi Nyasaye, mondo ochiw mich gi misengni mag richo.2 En gi nyalo mar kecho joma onge ng’eyo kendo ma ketho, nikech en bende onyagore gi nyawo ma mage owuon,3 kendo nikech mano, nyaka ogol chiwo mar misango nikech richo ma mage owuon mana kaka otimo ne richo mag oganda.4 Ng’ato ok yud migawo ma nigi duong’ kamano kuom dwache owuon, to oyude mana ka Nyasaye e ma oluonge mana kaka noluongo Arun.5 Kamano bende, Kristo ne ok omiyore duong’ owuon kuom bedo jadolo maduong’, to ng’at ma nomiye duong’ en Jal ma nowachone kama: “In e wuoda; kawuononi, asebedo wuoru.”6 Nimar owacho bende kamoro machielo ni, “In jadolo mochwere e kit dolo mar Melkizedek.”7 E kinde mar ngimane e piny, Kristo ne olamo kosayo kendo kokwayo Jal ma ne nigi nyalo mar rese kuom tho, kotimo kamano koywak malit kendo ka pi wang’e chuer, mi ne owinj lamone nikech noluoro Nyasaye.8 Kata obedo ni ne en wuod Jalno, ne opuonjore luwo kaka Nyasaye chiko kokalo kuom chandruoge ma noyudo.9 To ka nosedoko jal mowinjore chuth, koro nobedo gi migawo mar kelo warruok ma nyaka chieng’ ne ji duto ma luwo wachne,10 nimar Nyasaye osekete jadolo maduong’ e kit dolo mar Melkizedek.11 Wan gi weche mogundho ma wanyalo wacho kuom Kristo, kata kamano, leronu tiendgi tek nikech winjou nok.12 Nimar kata obedo ni chop sani onego bed ni usebedo jopuonj, pod dwarore ni ng’ato opuonju a e chakruok puonj ma gin mana mise mag ng’eyo weche maler moa kuom Nyasaye, kendo usedok chien mi ubedo joma dwaro mana chak, to ok chiemo motegno.13 Nikech ng’ato ang’ata ma dhi nyime mana gi madho chak kende, ok obed gi lony e wi wach makare mar Nyasaye, nimar en nyathi matin.14 To chiemo motegno en mar joma osetegno, joma osetieg nyalogi mar ng’eyo tiend weche kokalo kuom tiyo gi nyalono, mondo gipog gik ma kare kod gik ma ok kare.
luo_Latn luo_Latn luo_Latn luo_Latn